สรุปภาวะตลาดต่างประเทศ ประจำวันที่ 27 มี.ค. 2566
สรุปภาวะตลาดต่างประเทศ ประจำวันที่ 27 มี.ค. 2566
สรุปภาวะตลาดต่างประเทศ ประจำวันที่ 27 มี.ค. 2566
28 มี.ค. 2566

ดัชนีดาวโจนส์ตลาดหุ้นนิวยอร์กปิดบวกในวันจันทร์ (27 มี.ค.) ขณะที่ดัชนี S&amp;P500 ดีดตัวขึ้นเช่นกัน เนื่องจากข่าวการซื้อกิจการธนาคารซิลิคอน วัลเลย์ แบงก์ เป็นปัจจัยหนุนหุ้นกลุ่มธนาคาร อย่างไรก็ดี ดัชนี Nasdaq ปิดในแดนลบ หลังจากนักลงทุนเทขายทำกำไรหุ้นกลุ่มเทคโนโลยี
ดัชนีเฉลี่ยอุตสาหกรรมดาวโจนส์ปิดที่ 32,432.08 จุด เพิ่มขึ้น 194.55 จุด หรือ +0.60%, ดัชนี S&amp;P500 ปิดที่ 3,977.53 จุด เพิ่มขึ้น 6.54 จุด หรือ +0.16% และดัชนี Nasdaq ปิดที่ 11,768.84 จุด ลดลง 55.12 จุด หรือ -0.47%
ตลาดหุ้นยุโรปปิดบวกในวันจันทร์ (27 มี.ค.) เนื่องจากนักลงทุนเริ่มคลายความวิตกเกี่ยวกับเสถียรภาพของภาคธนาคาร หลังการล่มสลายของธนาคารเครดิต สวิส และธนาคารขนาดกลาง 2 แห่งของสหรัฐ
ทั้งนี้ ดัชนี STOXX 600 ปิดที่ 444.72 จุด เพิ่มขึ้น 4.61 จุด หรือ +1.05%
ดัชนี CAC-40 ตลาดหุ้นฝรั่งเศสปิดที่ 7,078.27 จุด เพิ่มขึ้น 63.17 จุด หรือ +0.90%, ดัชนี DAX ตลาดหุ้นเยอรมนีปิดที่ 15,127.68 จุด เพิ่มขึ้น 170.45 จุด หรือ +1.14% และดัชนี FTSE 100 ตลาดหุ้นลอนดอนปิดที่ 7,471.77 จุด เพิ่มขึ้น 66.32 จุด หรือ +0.90%
ตลาดหุ้นลอนดอนปิดบวกในวันจันทร์ (27 มี.ค.) โดยได้แรงหนุนจากหุ้นกลุ่มธนาคารที่ปรับตัวขึ้น หลังจากนักลงทุนคลายความวิตกเกี่ยวกับวิกฤตสภาพคล่องของภาคธนาคารทั่วโลก
ทั้งนี้ ดัชนี FTSE 100 ตลาดหุ้นลอนดอนปิดที่ 7,471.77 จุด เพิ่มขึ้น 66.32 จุด หรือ +0.90%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 3% ในวันจันทร์ (27 มี.ค.) หลังมีรายงานว่า อิรักระงับการส่งออกน้ำมันบางส่วนจากเขตปกครองตนเองเคอร์ดิสถาน ซึ่งตั้งอยู่ทางตอนเหนือของอิรัก ส่งผลให้นักลงทุนคาดการณ์ว่าตลาดน้ำมันโลกจะเผชิญภาวะอุปทานตึงตัว นอกจากนี้ ข่าวการซื้อกิจการธนาคารซิลิคอน วัลเลย์ แบงก์ ยังช่วยให้นักลงทุนคลายความวิตกกังวลเกี่ยวกับวิกฤตการณ์ในภาคการเงินสหรัฐ
ทั้งนี้ สัญญาน้ำมันดิบ WTI ส่งมอบเดือนพ.ค. พุ่งขึ้น 3.55 ดอลลาร์ หรือ 5.1% ปิดที่ 72.81 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. เพิ่มขึ้น 3.13 ดอลลาร์ หรือ 4.2% ปิดที่ 78.12 ดอลลาร์/บาร์เรล
สัญญาทองคำตลาดนิวยอร์กปิดร่วงลงในวันจันทร์ (27 มี.ค.) โดยตลาดถูกกดดันจากการพุ่งขึ้นของอัตราผลตอบแทนพันธบัตรรัฐบาลสหรัฐ นอกจากนี้ นักลงทุนยังเทขายทองคำในฐานะสินทรัพย์ที่ปลอดภัย หลังคลายความกังวลเกี่ยวกับวิกฤตการณ์ในภาคธนาคาร
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 30 ดอลลาร์ หรือ 1.51% ปิดที่ 1,953.80 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 19.40 เซนต์ หรือ 0.83% ปิดที่ 23.145 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 6.80 ดอลลาร์ หรือ 0.69% ปิดที่ 977.10 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 10.30 ดอลลาร์ หรือ  0.7% ปิดที่ 1,404.10 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (27 มี.ค.) เนื่องจากนักลงทุนขายดอลลาร์ในฐานะสกุลเงินปลอดภัย หลังคลายความกังวลเกี่ยวกับวิกฤตการณ์ในภาคธนาคาร นอกจากนี้ ดอลลาร์ยังถูกกดดันจากการคาดการณ์ที่ว่า ธนาคารกลางสหรัฐ (เฟด) อาจจะปรับลดอัตราดอกเบี้ยเร็วกว่าคาด
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.26% แตะที่ระดับ 102.8484
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9157 ฟรังก์ จากระดับ 0.9197 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.3650 ดอลลาร์แคนาดา จากระดับ 1.3741 ดอลลาร์แคนาดา
ดอลลาร์ยังอ่อนค่าเมื่อเทียบกับโครนาสวีเดน ที่ระดับ 10.3774 โครนา จากระดับ 10.4269 โครนา อย่างไรก็ดี ดอลลาร์แข็งค่าเมื่อเทียบกับเงินเยน ที่ระดับ 131.57 เยน จากระดับ 130.76 เยน
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0796 ดอลลาร์ จากระดับ 1.0760 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2289 ดอลลาร์ จากระดับ 1.2227 ดอลลาร์